text: Mand omkommet i motorvejsulykke
  17 februar 2015 kl. 17.43
  En 43-årig mand mistede tirsdag eftermiddag livet på Esbjergmotorvejen.
  En tur på Esbjergmotorvejen endte tragisk for en 43-årig mand tirsdag eftermiddag.
  Han kørte mod øst med sin trailer bag på bilen, da han valgte at køre ind i nødsporet.
  - Han må have haft problemer med sin trailer. Da han stiger ud af bilen for at tjekke det bliver han ramt af en anden bilist. Han døde på stedet, siger vagtchef ved Syd- og Sønderjyllands Politi, Ole Aamann, til TV SYD.
  Ved uheldet på Esbjerg Motorvejen kl 1123 er en 43 årig mand fra Esbjerg, som blev påkørt desværre død. Pårørende er underrettet. #politidk
  
  